Monkayo, Compostela Valley
An Monkayo sarong primera klaseng banwaan kan probinsya nin Compostela Valley, Filipinas. Susog sa senso kan 2015, igwang 94,908 katawo na nageerok igdi.
Igwa ining 21 barangay asin an Mt. diwata (Diwalwal) iyo an poinakadakulang barangay na may populasyon na 16,.965 katawo. An Monkayo sarong banwaan na agrikultural, may mahiwason na pawa natatanom sa paroy asin batag. An banwaan na ini iyo man an natutukawan kan mayaman-sa-bulawan na Bukid nin Diwata na popular sa pangaran na Bukid nin Diwalwal (diwalwal, sa Bikol "walwal na dila"). an Bukid na ini may langkaw na 1,000m asin bantog nanggad sa deposito niya kan bita (ore) nin bulawan. An sentro kan MOnkayo yaon sa barangay Poblacion,, 120 kilometro an rayo sa sentrong rehiyonal kan Mindanao, an Davao City.
Halipot na Agi-agi[liwaton | liwaton an gikanan]
An Monkayo namukna huli sa Orden Ehekutibo ni Pres. Ramon Magsaysay kan Sep. 14, 1954. Bago an Ika-2 Gerang Pangkinaban, an mga namanwa igdi mga lumad na iyo an Mandaya, Bihabawon, Mansaka, asin an Manobo. Sinda haros an nakakalakop sa bilog na Monkayo. An banwang ini nasa irarom dati kan gobyerno nin Compostela-Nabunturan.
Pakagera, an paguswag kan munisipiyo nagrikas ta guminantad an negosyo kan abaka sa palibot kan Salog Agusan na nabaktas sa banwaan. Mga Kristiyanong kag-banwa harale pang Bisaya asin Luzon nagbulos pasiring igdi kaiba na an mga Instik na nagburugtak nin mga negosyo sa ngangaan kan Salog Agusan sa tongod kan lugar na ngonyan barangay San Jose na.
Si pagpagibo kan Daan Maharlika na nagsumpay na kan Agusan asin Davao orog na nagpatibay asin nagpauswag kan ekonomiya kan banwaan. Dakul na negosyo nagralaog. An biyahe haleng syudad nin Butuan pasiring Davao napalipot na maray huli sa mga tinampong nakaag asin madali na an byahe pasiring sa mga mayor na sentro kan Mindanao.
Mga Barangay[liwaton | liwaton an gikanan]
An Monkayo nababanga sa 30 barangay.
bam_Latn ceb_Latn war_Latn war_Latn war_Latn war_Latn war_Latn war_Latn ceb_Latn